**ՆԱԽԱԳԻԾ**

**ՀԱՎԵԼՎԱԾ 2**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԱՐՄԱՎԻՐԻ ՄԱՐԶԻ**

**ԽՈՅ ՀԱՄԱՅՆՔԻ ԱՎԱԳԱՆՈՒ**

**2023 ԹՎԱԿԱՆԻ ՀՈԿՏԵՄԲԵՐԻ 18-Ի**

**ԹԻՎ ---- -Ն ՈՐՈՇՄԱՆ**

***ԴՐՈՒՅՔԱՉԱՓԵՐ***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ԽՈՅ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ 2024 ԹՎԱԿԱՆԻ ՏԵՂԱԿԱՆ ՎՃԱՐՆԵՐԻ, ԻՆՉՊԵՍ ՆԱԵՎ ՕՐԵՆՔՈՎ ՉՆԵՐԱՌՎԱԾ ՏԵՂԱԿԱՆ ՎՃԱՐՆԵՐԻ ՏԵՍԱԿՆԵՐԻ***

**1. Հայաստանի Հանրապետության Արմավիրի մարզի Խոյ համայնքում սահմանվում են տեղական վճարների հետևյալ դրույքաչափերը.**

1) համայնքի տարածքում շենքի կամ շինության արտաքին տեսքը փոփոխող վերակառուցման աշխատանքներ կատարելու հետ կապված տեխնիկատնտեսական պայմաններ մշակելու և հաստատելու համար` երկու հազար դրամ.

2) ճարտարապետաշինարարական նախագծային փաստաթղթերով նախատեսված՝ շինարարության թույլտվություն պահանջող, բոլոր շինարարական աշխատանքներն իրականացնելուց հետո շենքերի և շինությունների (այդ թվում` դրանց վերակառուցումը, վերականգնումը, ուժեղացումը, արդիականացումը, ընդլայնումն ու բարեկարգումը) կառուցման ավարտը ավարտական ակտով փաստագրման ձևակերպման համար.` տասնհինգ հազար դրամ.

3) ճարտարապետաշինարարական նախագծային փաստաթղթերով նախատեսված աշխատանքներն ավարտելուց հետո շահագործման թույլտվության ձևակերպման համար՝ հինգ հազար դրամ

4) համայնքի տնօրինության և օգտագործման տակ գտնվող հողերը հատկացնելու, հետ վերցնելու և վարձակալության տրամադրելու դեպքերում անհրաժեշտ փաստաթղթերի (փաթեթի) նախապատրաստման համար.` տասնհինգ հազար դրամ.

5) համայնքի կողմից կազմակերպվող մրցույթների և աճուրդների մասնակցության համար.` տասնհինգ հազար դրամ.

6) համայնքի կողմից իրավաբանական անձանց կամ անհատ ձեռնարկատերերին շինարարական և խոշոր եզրաչափի աղբի հավաքման և փոխադրման, ինչպես նաև աղբահանության վճար վճարողներին շինարարական և խոշոր եզրաչափի աղբի ինքնուրույն հավաքման և փոխադրման թույլտվության համար`

ա. բնակելի նպատակային նշանակության շենքերում և (կամ) շինություններում կոշտ կենցաղային թափոնների համար աղբահանության վճարը սահմանվում է՝

- ըստ հաշվառված անձանց քանակի՝ համայնքում անձնագրային հաշվառման կանոններով ըստ հասցեի հաշվառում ունեցող և (կամ) բնակվող յուրաքանչյուր բնակչի համար ամսական՝ հարյուր հիսուն ՀՀ դրամ,

7) Ոչ բնակելի նպատակային նշանակության շենքերում և (կամ) շինություններում  աղբահանության վճարը սահմանվում է ըստ շինության ընդհանուր մակերեսի հետևյալ դրույքաչափերով.

ա․ առևտրի, հանրային սննդի և կենցաղային ծառայությունների մատուցման շենքերի  և շինությունների մասով՝ մեկ քառակուսի մետր մակերեսի համար՝ հիսուն ՀՀ դրամ.

բ․ հյուրանոցային տնտեսության օբյեկտների, տրանսպորտի բոլոր տիպերի կայանների (ավտոկայանների, օդանավակայանների, երկաթուղային կայարանների), հանգստյան տների, բազաների ու ճամբարների, սպորտի համար նախատեսված շենքերի և շինությունների մասով՝ մեկ քառակուսի մետր մակերեսի համար` քսան ՀՀ դրամ,

գ․ վարչակառավարչական, ֆինանսական, կապի, ինչպես նաև առողջապահության համար նախատեսված շենքերի և շինությունների մասով՝ մեկ քառակուսի մետր մակերեսի համար՝ տասնհինգ ՀՀ դրամ,

դ․ գիտական, կրթական  և ուսումնական նշանակության, սոցիալական ապահովության, մշակույթի, արվեստի, կրոնական, պաշտամունքային, քաղաքացիական պաշտպանության համար նախատեսված շենքերի  և շինությունների մասով` մեկ քառակուսի մետր մակերեսի համար՝ երեք ՀՀ դրամ

ե․ արտադրական, արդյունաբերական և գյուղատնտեսական նշանակության շենքերի և շինությունների մասով (այդ թվում՝ ավտոկայանատեղի)` մեկ քառակուսի մետր մակերեսի համար`  հինգ ՀՀ դրամ

զ․        շինություններում, որտեղ իրականացվում է մեկից ավելի առանձնացված տնտեսական գործունեություն, աղբահանության վճարը հաշվարկվում է յուրաքանչյուր հատվածի համար՝ ըստ տվյալ հատվածում իրականացվող գործունեության տեսակի, համաձայն սույն ենթակետի  1-5-րդ պարբերություններով սահմանված դրույքաչափերի, եթե աղբահանության վճար վճարելու պարտավորություն ունեցող անձը դրա մասին գրավոր տեղեկացնում է համայնքի ղեկավարին՝ կցելով նշված հատվածների մակերեսների նշումով սխեման, իսկ համայնքի ղեկավարին չտեղեկացնելու դեպքում հաշվարկվում է սույն ենթակետի 1-5-րդ պարբերություններով սահմանված դրույքաչափով.

է․ շինություններում (այդ թվում՝ առանձնացված տնտեսական գործունեության համար նախատեսված շինությունների առանձին հատվածներում), որտեղ որևէ գործունեություն մշտապես կամ ժամանակավորապես չի իրականացվում, աղբահանության վճար չի հաշվարկվում, եթե շինությունում մշտապես կամ ժամանակավորապես որևէ գործունեություն չիրականացնելու վերաբերյալ աղբահանության վճար վճարելու պարտավորություն ունեցող անձը դրա մասին տեղեկացնում է համայնքի ղեկավարին, իսկ համայնքի ղեկավարին չտեղեկացնելու դեպքում հաշվարկվում է սույն ենթակետի 1-5-րդ պարբերություններով սահմանված դրույքաչափով:

7․1 շենքերից և շինություններից դուրս գտնվող առևտրի և հանրային սննդի օբյեկտների, ծառայությունների մատուցման վայրերի մասով՝ մեկ քառակուսի մետր մակերեսի համար՝  հիսուն 50 ՀՀ դրամ:

7․2 շենքերից և շինություններից դուրս գտնվող առևտրի և հանրային սննդի օբյեկտների, կենցաղային ծառայությունների մատուցման վայրերում, որտեղ որևէ գործունեություն մշտապես կամ ժամանակավորապես չի իրականացվում, աղբահանության վճար չի հաշվարկվում, եթե շենքերից և շինություններից դուրս գտնվող առևտրի և հանրային սննդի օբյեկտների, ծառայությունների մատուցման վայրերում մշտապես կամ ժամանակավորապես որևէ գործունեություն չիրականացնելու վերաբերյալ աղբահանության վճար վճարելու պարտավորություն ունեցող անձը դրա մասին տեղեկացնում է համայնքի ղեկավարին:

8) Ոչ բնակելի նպատակային նշանակության առնվազն 1000 քմ ընդհանուր մակերես զբաղեցնող շենքերում և (կամ) շինություններում և շենքերից ու շինություններից դուրս գտնվող առևտրի և հանրային սննդի օբյեկտների, ծառայությունների մատուցման վայրերի վերաբերյալ «Աղբահանության և սանիտարական մաքրման մասին» 14-րդ հոդվածի 2-րդ մասի 1-5-րդ կետերով և 2.1-ին մասով սահմանված դրույքաչափերի հետ անհամաձայնության դեպքում աղբահանության վճարը սահմանվում է`

ա․ ըստ ծավալի` մեկ խորանարդ մետր աղբի համար, ինչպես նաև ոչ բնակելի տարածքների վերաբերյալ «Աղբահանության և սանիտարական մաքրման մասին» 14-րդ հոդվածի 2-րդ մասի 1-5-րդ կետերով սահմանված դրույքաչափերի հետ անհամաձայնության դեպքում` երեք հազար Հայաստանի Հանրապետության դրամ, կամ

բ․ ըստ զանգվածի` մեկ տոննա աղբի համար, ինչպես նաև ոչ բնակելի տարածքների վերաբերյալ «Աղբահանության և սանիտարական մաքրման մասին» 14-րդ հոդվածի 2-րդ մասի 1-5-րդ կետերով սահմանված դրույքաչափերի հետ անհամաձայնության դեպքում` տասը հազար Հայաստանի Հանրապետության դրամ.

9 «Աղբահանության և սանիտարական մաքրման մասին» 14-րդ հոդվածի 3-րդ մասով սահմանված ոչ բնակելի շենքի և (կամ) շինության և (կամ) տարածքների մասով աղբահանության հարաբերությունները կարգավորվում են աղբահանության ծառայություն մատուցող և ստացող կողմերի միջև կնքված պայմանագրով: Ընդ որում, նշված շենքի, շինության և տարածքի սեփականատերը «Աղբահանության և սանիտարական մաքրման մասին» 14-րդ հոդվածի հոդվածի 2-րդ մասի 1-5-րդ կետերով և 2.1-ին մասով սահմանված դրույքաչափերի հետ անհամաձայնության վերաբերյալ գրավոր ներկայացնում է համապատասխան համայնքի ղեկավարին կամ օպերատորին:

ա․ «Աղբահանության և սանիտարական մաքրման մասին» 14-րդ հոդվածի 3-րդ մասի 1-ին և 2-րդ կետերով նախատեսված դեպքում ոչ բնակելի նպատակային նշանակության շենքի և (կամ) շինության և (կամ) տարածքի սեփականատերն է կազմակերպում ըստ զանգվածի կամ ծավալի աղբի հավաքման և հաշվարկման ապահովումը` սույն օրենքի 8-րդ հոդվածի 3-րդ մասով նախատեսված անձանց կողմից դրա ապահովման անհնարինության դեպքում: Ընդ որում, ըստ զանգվածի կամ ծավալի աղբի հավաքման դեպքում պետք է ապահովվեն աղբի հավաքման ու հեռացման` համայնքի ավագանու հաստատած կարգն ու պայմանները:

բ«Աղբահանության և սանիտարական մաքրման մասին» 14-րդ հոդվածի 3-րդ մասի 3-րդ մասի 1-ին և 2-րդ կետերով նախատեսված կարգավորումները չեն կիրառվում սույն հոդվածի 3.2-րդ մասով սահմանվող ըստ զանգվածի կամ ծավալի աղբի հավաքման համար համապատասխան աղբամանների տեղադրման, ինչպես նաև աղբատար մեքենաների անարգել մուտքի ու ելքի անհնարինության դեպքերում:

10) Աղբահանության վճար սահմանելու համար կիրառվող մեթոդները և աղբահանության վճարի դրույքաչափերը յուրաքանչյուր համայնքի համար սահմանվում են համայնքի ավագանու` օրենքով սահմանած կարգով` «Աղբահանության և սանիտարական մաքրման մասին» 14-րդ հոդվածի 1-3-րդ մասերով սահմանված դրույքաչափերի սահմաններում:

11) համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման գումարի չափով`

համայնքի բնակիչ և այլ համայնքի բնակիչ համարվող անձանց համար` տաս հազար դրամ:

12) համայնքային ենթակայության արտադպրոցական դաստիարակության հաստատությունների (երաժշտական, նկարչական և արվեստի դպրոցներ, սպորտի դպրոցներ և այլն) ծառայություններից օգտվողների համար՝ համայնքի կողմից կամ համայնքի պատվերով մատուցված ծառայությունների դիմաց փոխհատուցման գումարի չափով՝ մեկ հազար դրամ

13) համայնքի վարչական տարածքում, սակայն համայնքի բնակավայրերից դուրս գտնվող՝ ավագանու որոշմամբ հանրային հանգստի վայր սահմանված և համայնքի կողմից կամ համայնքի պատվերով որպես հանրային հանգստի վայր կահավորված տարածքում ընտանեկան կամ գործնական միջոցառումներ անցկացնելու համար` երեք հազար ՀՀ դրամ:

14) համայնքի արխիվից փաստաթղթերի պատճեններ տրամադրելու համար՝ մեկ փաստաթղթի համար՝ մեկ հազար ՀՀ դրամ փոխհատուցման վճար.

15) համայնքի վարչական տարածքում անշարժ գույքի նոր հասցեի տրամադրման համար` տաս հազար ՀՀ դրամ:

16) Համայնքի բնակիչ համարվող անձանց բնութագիր տալու համար` հինգ հազար ՀՀ դրամ:

17) համայնքն սպասարկող անասնաբույժի ծառայությունների դիմաց տեղական վճարի դրույքաչափ՝ փոխհատուցման գումարի չափով`

|  |  |  |
| --- | --- | --- |
|  | Անասնաբուժական ծառայության անվանումը | Գինը /դրամ/ |
| 1 | Կենդանիների հիվանդությունների բուժման, կանխարգելման հարցերով խորհրդատվություն | **0** |
| 2 | Ծննդօգնություն  1. թեթև միջամտություն  2. ծանր միջամտություն | **1000**  **2000** |
| 3 | Վարակիչ հիվանդությունների նկատմամբ կենդանիների իմունականխարգելիչ պատվաստումներ և արյունառում կամ այլ նմուշառում՝ կախված կենդանու տեսակից (բացառությամբ՝ «Գյուղատնտեսական կենդանիների պատվաստում» պետական ծրագրում ընդգրկված հակաանասնահամաճարակային միջոցառումների) | Մանրկենդանի**0**  Խոշորկենդանի**0** |
| 4 | Կենդանիների արտաքին և ներքին մակաբույծների դեմ պայքար | **500** |
| 5 | Ախտահանություն | 1 քառ. մետր **100** |
| 6 | Միջատազերծում (դեզինսեկցիա) | 1 քառ. մետր**100** |
| 7 | Կենդանուբուժում` կախված հիվանդության տեսակից և կենդանու տեսակից | Յուրաքանչյուր այցելություն **1000** |
| 8 | Արհեստական սերմնավորում | **15000** |
| 9 | Կենդանիների նախասպանդային զննում՝ կախված կենդանու տեսակից | Մանր կենդանի **200**  Խոշոր կենդանի **1000** |
| 10 | Կենդանիներին համայնքից ամառային արոտատեղի տեղափոխելուց առաջ անասնաբուժական զննում և թույլտվություն ՝ | ա/ խոշոր եղջերավոր անասուններ՝ **1000**  բ/ մանր եղջերավոր անասուններ **200** |

18․ Սահմանել Խոյ համայնքի վարչական տարածքում հոսանքի հենասյուների տեղադրման կամ լարերի անցկացման, գազի գծի անցկացման հետ կապված շինարարական աշխատանքների շինարարության թույլտվության համար վճարը սահմանել 40000 (քառասուն հազար) ՀՀ դրամ:

19․ Հաստատված քաղաքաշինական նախագծերում փոփոխություններ կատարելու համար՝ 20000

/ քսան հազար / ՀՀ դրամ։

20․ Համայնքի վարչական տարածքում տարբեր միջոցառումների կազմակերպման նպատակով համայնքային սեփականություն համարվող մշակույթի տների, դահլիճների, ակումբների օգտագործման տրամադրման համար վճարը սահմանել՝

21․ բարեգործական միջոցառումների անցկացման նպատակով 0 (զրո ) ՀՀ  դրամ,

22․մշակութային միջոցառումների անցկացման նպատակով մեկ օրը 10000 (տաս հազար ) ՀՀ դրամ

23․ Այլ միջոցառումների անցկացման նպատակով մեկ օրը 50000 (հիսուն հազար)  ՀՀ դրամ:

24․ Սահմանել Խոյ համայնքի վարչական տարածքում գտնվող անշարժ գույքի գործառնական նշանակության փոփոխության ծառայության վճար՝ 5000 (հինգ հազար) ՀՀ դրամ,

Համայնքային սեփականություն հանդիսացող տրակտորների ծառայություններից օգտվելու համար վճարը սահմանել․

Համայնքի գյուղատնտեսական տեխնիկայի մատուցվող ծառայություններ՝

1. վար /1հա/՝ հիսուն հազար ՀՀ դրամ
2. փոցխում (չիզել) /1հա/՝ երեսուն հազար դրամ
3. հողի մանրացում (ֆրեզ) /1հա/՝ վաթսուն հազար ՀՀ դրամ
4. հողի տափանում /1հա/ ՝ երեսուն հազար ՀՀ դրամ
5. հողի ցանք /1հա/՝ երեսուն հազար ՀՀ դրամ
6. սրսկման աշխատանքներ /1հա/՝ երեսուն հազար ՀՀ դրամ՝ վառելիքի ծախսը թողնելով պատվիրատուի վրա։

24․Բեռնատար մեքենայի և էքսկավատորի աշխատանքների համար՝

1. անհատական հատուկ էքսկավատոր ամբարձիչ տեխնիկայով ծառայությունների մատուցման համար ՝ տեղական վճարը մեկ օրվա համար սահմանվում է մեկ հարյուր հազար ՀՀ դրամ, 1 ժամը՝ 15000 /տասնհինգ հազար / ՀՀ դրամ (նվազագույնը՝ 3 ժամ)։
2. անհատական բեռնատար մեքենայի ծառայությունների մատուցման մեկ օրվա համար քառասունհինգ հազար ՀՀ դրամ։

**Համայնքային տեխնիկայի ծառայություններից օգտվելու աշխատաժամանակը սահմանվում է 09։00-ից մինչև 18։00-ն։**

**ԱՇԽԱՏԱԿԱԶՄԻ ՔԱՐՏՈՒՂԱՐ՝ Ա․ ԱՌԱՔԵԼՅԱՆ**